《挽胡皋飏》
清代·陶育

簪缨几辈误封圻，甘把千秋让布衣。马革一朝皮骨裹，龙山六布雪霜飞。

一腔热溅平生血，只手坚持死后旂。寄语高堂休怅悒，生儿如此是全归。

作者简介：字介眉，以县试冠军补诸生。幼孤贫，刻苦力学，无锡余莲村广文治见其文惊异之，驰书询其师，张孝廉玉墀，愿妻以子。孝廉答书谓：此生胸有千秋，家徒四壁，为代纳聘礼赘于余。粤匪之乱，奉母避难江北，流离感愤之情，一发之于诗。母殁，哀毁成咯血症，旋卒。